b'\n_START_ARTICLE_\nSlovenska srnasta koza\n_START_PARAGRAPH_\nSlovenska srnasta koza je avtohtona kozja pasma, ki je nastala na ozemlju Slovenije._NEWLINE_Ta pasma je nastala z oplemenjevanjem obarvanih koz s kozli srnaste pasme, ki izvirajo iz Francije in Nem\xc4\x8dije. Slovenska srnasta koza spada, tako kot vse evropske srnaste koze, med alpske pasme in je namenjena predvsem za prirejo mleka. Med rejci je priljubljena tudi zaradi nezahtevnosti, saj je primerna tako za hlevsko kot pa\xc5\xa1no rejo.'